**Príloha III.**

**Uplatňovanie pravidiel štátnej pomoci**

V súlade s nariadením *Komisie (EÚ) 2023/2831 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc de minimis* (ďalej: všeobecné nariadenieo pomoci *de minimis*) sa pomoc poskytnutá v zmysle tejto zmluvy považuje za pomoc *de minimis*.

V súlade s Článkom 2, ods. 2 všeobecného nariadenia o pomoci *de minimis,* brutto suma pomoci *de minimis* spadajúca do pôsobnosti všeobecného nariadenia o pomoci *de minimis* poskytnutá jednému subjektu za obdobie akýchkoľvek troch rokov nesmie presiahnuť sumu ekvivalentnú sume 300.000 EUR, pri súčasnom zohľadnení Článku 3, ods. 8 a 9 všeobecného nariadenia o pomoci *de minimis.*

Prijímateľ deklaroval výšku pomoci *de minimis*, ktorá bola poskytnutá jemu a/alebo subjektom s ním identickým počas troch rokov (trikrát tristošesťdesiatpäť dní) predchádzajúcim poskytnutiu tejto pomoci.

Poskytovateľ pomoci pri podpise zmluvy vydá potvrdenie o výške pomoci vyjadrenej v ekvivalente brutto pomoci a jej charaktere *de minimis,* priamo odkazujúc na všeobecné nariadenie o pomoci *de minimis*.

V prípade prijímateľov z Maďarska sa pri konverzii grantu medzi eurom a forintom musí postupovať v súlade s § 35 Nariadením vlády č. 37/2011 (III.22.) o konaní vo veci štátnej pomoci v súlade s pravidlami hospodárskej súťaže EÚ a o mape regionálnej pomoci.

Pomoc poskytnutá podľa všeobecného nariadenia o pomoci *de minimis* sa môže kumulovať s ďalšími grantmi *de minimis* do výšky najvyššieho zo stropov stanovených v príslušných nariadeniach Komisie.

Celková pomoc *de minimis* sa môže kumulovať so štátnou pomocou poskytnutou v súvislosti s identickými oprávnenými nákladmi alebo identickým opatrením rizikového financovania, ak kumulovaná suma nepresiahne maximálnu intenzitu alebo sumu stanovenú v akomkoľvek nariadení o skupinovej výnimke alebo nariadení Komisie pre osobitné okolnosti jednotlivých prípadov.

Prijímateľ vyhlasuje, že - s výnimkou Článku 1, ods. 2 všeobecného nariadenia o pomoci *de minimis -* pomoc nepoužije na účely stanovené v Článku 1, ods. 1 všeobecného nariadenia o pomoci *de minimis*.

Strany sú povinné všetky dokumenty súvisiace s poskytnutím pomoci uchovávať počas obdobia 10 rokov od schválenia pomoci, a prijímateľ je povinný tieto dokumenty na požiadanie poskytovateľa finančnej podpory predložiť. Na základe požiadania Európskej komisie musí poskytnúť informáciu o grantoch poskytnutých pod titulom *de minimis* do 20 pracovných dní.

Otázky neupravené touto zmluvou sa riadia príslušnými ustanoveniami všeobecného nariadenia *de minimis*.